ใช้ยาสีฟัน (หน้าจอพลาสติก) ใช้ผงขัดกระจก (หน้าจอกระจก) ป้องกันไม่ให้เกิดรอยขีดข่วน
จริงๆ ทุกบ้านก็ต้องมียาสีฟันอยู่แล้ว ยาสีฟันถูกออกแบบมาไว้ใช้ขัดถูทำความสะอาด เลยขจัดรอยขีดข่วนบนพลาสติกได้เหมือนเวลาแปรงฟัน ในเมื่อคุณมียาสีฟันติดบ้านอยู่แล้ว เลยเป็นตัวเลือกแรกที่น่าลองใช้ จุดสำคัญคือต้องใช้ยาสีฟันที่เป็นยาสีฟันจริงๆ ไม่ใช่เจลใส และควรมีสารขัดถู (abrasive) ถึงจะได้ผลดี ถ้าไม่แน่ใจให้ลองอ่านส่วนผสมที่ข้างหลอดหรือกล่องดู  เบกกิ้งโซดาผสมน้ำก็มีสรรพคุณขัดถูเหมือนยาสีฟัน ถ้าไม่อยากใช้ยาสีฟัน ก็เอาเบกกิ้งโซดาไปกวนให้ข้นเป็น paste แล้วใช้ขัดถูรอยขีดข่วนแทนยาสีฟันได้เลย ถ้าหน้าจอมือถือเป็นกระจก (ไม่ใช่พลาสติก) ก็ต้องใช้อะไรที่แรงกว่ายาสีฟันหรือเบกกิ้งโซดา ถึงจะขัดรอยออก ในกรณีนี้ก็คือผงขัด cerium oxide นั่นเอง ผงขัดแบบนี้มีขายทั้งแบบผงและแบบผสมมาให้แล้ว ถ้าเลือกแบบหลังจะสะดวกกว่า แต่จะคุ้มกว่าถ้าซื้อแบบผง  ถ้าจะใช้ขัดหน้าจอมือถือ ใช้ผง cerium oxide แค่ 100 กรัมก็พอซะยิ่งกว่าพอ แต่ถ้าใครชอบทำมือถือเป็นรอยบ่อยๆ ก็คงต้องซื้อเตรียมไว้มากกว่านั้น มือถือสมัยนี้หน้าจอมีโอกาสเกิดรอยขีดข่วนสูง เพราะเราทัชๆ จิ้มๆ ปาดๆ กันอยู่ตลอด หลายคนซื้อมือถือใหม่เลยรีบติดแผ่นฟิล์มกันรอยที่หน้าจอ บอกเลยว่าจ่ายเพิ่มอีกหน่อยแต่คุ้มค่า อย่างน้อยฟิล์มกันรอยก็ถูกกว่าค่าเปลี่ยนหน้าจอเยอะเลย ยิ่งถ้าเป็นฟิล์มกันรอยแพงๆ ยิ่งไม่มีทางเกิดรอยขีดข่วน แต่ถ้าแบบที่ขายทั่วๆ ไป อย่างน้อยก็ลดโอกาสเกิดรอยขีดข่วนฝังลึก  ถ้ามีฟิล์มกันรอยแบบพลาสติกกับแบบกระจกนิรภัย (tempered glass) ขอให้ยอมจ่ายแพงอีกหน่อยซื้ออย่างหลัง เพราะกระจกนิรภัยหรือ tempered glass นั้นทนทานกว่า เห็นหน้าจอชัดกว่า แถมใช้งานสะดวก ส่วนใหญ่ที่มือถือกระแทกหรือเป็นรอย มักเป็นตอนที่คุณกำลังเดินทางหรืออยู่นอกบ้าน เพราะงั้นต้องคอยระวังโดยเฉพาะในสถานการณ์ที่สุ่มเสี่ยง ถ้าจะพกมือถือในกระเป๋า ต้องเอาใส่ช่องแยก อย่ารวมกับกุญแจหรือเหรียญ ทางที่ดีให้เอามือถือใส่ในช่องที่รูดซิปได้ จะได้ไม่เผลอทำตก  อย่ายัดมือถือไว้ในกระเป๋ากางเกงด้านหลัง นอกจากเสี่ยงจอแตกเพราะนั่งทับแล้ว ยังมีรายงานว่าอาจเกิดปัญหาสุขภาพด้านประสาทได้ เพราะกดทับที่ด้านหลังของคุณ
เตรียมยาสีฟัน. ซื้อผงขัด cerium oxide. ใช้แผ่นติดป้องกันรอยขีดข่วน. เก็บมือถือให้ดีๆ.
https://www.wikihow.com/Remove-Scratches-from-a-Phone-Screen https://www.wikihow.com/Remove-Scratches-from-a-Phone-Screen https://www.wikihow.com/Remove-Scratches-from-a-Phone-Screen
Using Toothpaste (for Plastic Screens) Using Glass Polish (for Glass Screens) Preventing Scratches